text: Dårligt regnskab koster direktør jobbet
  17 august 2011 kl. 10.14
  Sydbanks dårlige halvårsregnskab får nu konsekvenser for bankens ledelse.
  Sydbank har meddelt Københavns Fondsbørs, at direktør Allan Nørholm med øjeblikkelig virkning udtræder af Sydbanks direktion.
  Sydbank leder nu efter en erstatning "med en bredere baggrund", som banken skriver.
  Indtil den nye direktør kan tiltræde består Sydbanks direktion af adm. direktør Karen Frøsig og bankdirektør Preben L. Hansen.
  